ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ରାଜ୍ୟମାନଙ୍କ ସହିତ କୋଭିଡ-19 ଏବଂ କୋଭିଡ -19 ଟିକାକରଣ ପ୍ରଗତିର ପରିଚାଳନା ପାଇଁ ଜନସ୍ବାସ୍ଥ୍ୟ ପ୍ରସ୍ତୁତିର ସମୀକ୍ଷା କରିଛନ୍ତି ଡକ୍ଟର ମନସୁଖ ମାଣ୍ଡଭିୟ
ପୂର୍ବ ପରି କେନ୍ଦ୍ର ଏବଂ ରାଜ୍ୟମାନେ ମିଳିତ ଭାବରେ କାର୍ଯ୍ୟ ଜାରି ରଖିବା ଆବଶ୍ୟକ ରହିଛି: ଡକ୍ଟର ମନସୁଖ ମାଣ୍ଡଭିୟ
ଟେଷ୍ଟ ଟ୍ରାକ୍-ଟ୍ରିଟ୍-ଟିକାକରଣ ଏବଂ କୋଭିଡ୍ ଉପଯୁକ୍ତ ଆଚରଣକୁ ପାଳନ କରିବାର ପାଞ୍ଚଟି କୌଶଳ କୋଭିଡ୍ ପରିଚାଳନା ପାଇଁ ଅପରିହାର୍ଯ୍ୟ
8 ଓ 9 ଏପ୍ରିଲରେ ଜିଲ୍ଲା ପ୍ରଶାସନ ଏବଂ ଜନସ୍ୱାସ୍ଥ୍ୟ ଅଧିକାରୀଙ୍କ ସହ ପ୍ରସ୍ତୁତିର ସମୀକ୍ଷା କରିବାକୁ ରାଜ୍ୟ ସ୍ବାସ୍ଥ୍ୟ ମନ୍ତ୍ରୀ ଅନୁରୋଧ କରିଛନ୍ତି
10 ଏବଂ 11 ଏପ୍ରିଲରେ ସମସ୍ତ ସ୍ୱାସ୍ଥ୍ୟ ସୁବିଧା ଉପରେ ମକ୍ ଡ୍ରିଲ୍ କରିବାକୁ ରାଜ୍ୟମାନଙ୍କୁ କୁହାଯାଇଛି; ରାଜ୍ୟ ସ୍ବାସ୍ଥ୍ୟ ମନ୍ତ୍ରୀମାନଙ୍କୁ ଡ୍ରିଲଗୁଡିକର ସମୀକ୍ଷା ପାଇଁ ଡାକ୍ତରଖାନା ପରିଦର୍ଶନ କରିବାକୁ ଅନୁରୋଧ କରାଯାଇଛି
ରାଜ୍ୟଗୁଡିକ ସତର୍କ ରହିବାକୁ ଏବଂ କୋଭିଡ୍-19 ପରିଚାଳନା ପାଇଁ ସମସ୍ତ ପ୍ରସ୍ତୁତି ରଖିବାକୁ ପରାମର୍ଶ ଦିଆଯାଇଛି
ଜରୁରୀକାଳୀନ ହଟସ୍ପଟ୍ ଚିହ୍ନଟ କରିବାକୁ ରାଜ୍ୟମାନଙ୍କୁ ପରାମର୍ଶ ଦିଆଯାଇଛି; ଏହା ସହିତ ପରୀକ୍ଷା, ଟିକାକରଣ ଏବଂ ଡାକ୍ତରଖାନା ଭିତ୍ତିଭୂମିର ପ୍ରସ୍ତୁତିକୁ ସୁନିଶ୍ଚିତ କରିବା ପାଇଁ କୁହାଯାଇଛି
“କେନ୍ଦ୍ର ଏବଂ ରାଜ୍ୟଗୁଡିକ କୋଭିଡ୍-19 ପ୍ରତିରୋଧ ଏବଂ ପରିଚାଳନା ପାଇଁ ପୂର୍ବ ପରି ସହଯୋଗୀ ମନୋଭାବରେ କାର୍ଯ୍ୟ ଜାରି ରଖିବା ଆବଶ୍ୟକ’’। କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡକ୍ଟର ମନସୁଖ ମାଣ୍ଡଭିୟ ଆଜି ରାଜ୍ୟ ସ୍ୱାସ୍ଥ୍ୟମନ୍ତ୍ରୀ ତଥା ମୁଖ୍ୟ ସଚିବ / ଅତିରିକ୍ତ ମୁଖ୍ୟ ସଚିବଙ୍କ ସହ ଆଲୋଚନା କରି ଏହା କହିଛନ୍ତି। କେତେକ ରାଜ୍ୟରେ ନିକଟରେ ପୁଣି ଥରେ କୋଭିଡ ସଂକ୍ରମଣ ବୃଦ୍ଧିକୁ ଦୃଷ୍ଟିରେ ରଖି କୋଭିଡ୍ -19 ର ନିୟନ୍ତ୍ରଣ ଏବଂ ପରିଚାଳନା ତଥା କୋଭିଡ୍ -19 ଟିକାକରଣ ଅଭିଯାନର ଅଗ୍ରଗତି ସମୀକ୍ଷା କରିବା ପାଇଁ କେନ୍ଦ୍ର ସ୍ୱାସ୍ଥ୍ୟ ରାଷ୍ଟ୍ରମନ୍ତ୍ରୀ ଡକ୍ଟର ଭାରତୀ ପ୍ରବୀଣ ପାୱାରଙ୍କ ଉପସ୍ଥିତିରେ ଏହି ଭର୍ଚୁଆଲ୍ ବୈଠକ ଅନୁଷ୍ଠିତ ହୋଇଥିଲା।
କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ରାଜ୍ୟମାନଙ୍କୁ ସତର୍କ ରହିବାକୁ ଏବଂ କୋଭିଡ୍ 19 ପରିଚାଳନା ପାଇଁ ସମସ୍ତ ପ୍ରସ୍ତୁତି ରଖିବାକୁ ପରାମର୍ଶ ଦେଇଛନ୍ତି। ସେ 10 ଏବଂ 11 ଏପ୍ରିଲ, 2023 ରେ ସମସ୍ତ ଡାକ୍ତରଖାନା ଭିତ୍ତିଭୂମିର ମକ୍ ଡ୍ରିଲ୍ କରିବା ଏବଂ 8 ଓ 9 ଏପ୍ରିଲ, 2023 ରେ ଜିଲ୍ଲା ପ୍ରଶାସନ ଏବଂ ସ୍ୱାସ୍ଥ୍ୟ ଅଧିକାରୀଙ୍କ ସହ ସ୍ୱାସ୍ଥ୍ୟ ପ୍ରସ୍ତୁତିର ସମୀକ୍ଷା କରିବାକୁ ରାଜ୍ୟ ସ୍ୱାସ୍ଥ୍ୟ ମନ୍ତ୍ରୀମାନଙ୍କୁ ଅନୁରୋଧ କରିଛନ୍ତି। ସେ ମଧ୍ୟ ରାଜ୍ୟ ଗୁଡ଼ିକୁ ବୃଦ୍ଧି ହେଉଥିବା ହଟସ୍ପଟ ପ୍ରତି ଧ୍ୟାନ ରଖିବା ନିମନ୍ତେ ଆଇଏଲଆଇ/ ଏସଏଆରଆଇ ମାମଲାଗୁଡ଼ିକର ଅନୁଧ୍ୟାନ କରିବା ସହିତ କୋଭିଡ-19 ଓ ଇନ୍ଫ୍ଲୁଏଞ୍ଜାର ଟେଷ୍ଟିଂକୁ ବ୍ୟାପକ କରିବା ତଥା ସମଗ୍ର ପଜିଟିଭ୍ ନମୁନାର ଜେନୋମ୍ ସିକୁଏନ୍ସିଂକୁ ତ୍ବରାନ୍ବିତ କରିବାକୁ ପରାମର୍ଶ ଦେଇଛନ୍ତି।
ଏହା ଦେଖା ଯାଇଛି ଯେ 23 ଟି ରାଜ୍ୟ / କେନ୍ଦ୍ର ଶାସିତ ଅଞ୍ଚଳରେ ଜାତୀୟ ହାରାହାରି ଠାରୁ ପ୍ରତି ନିୟୁତରେ ହାରାହାରି ପରୀକ୍ଷା କମ୍ ରହିଛି। ଡକ୍ଟର ମାଣ୍ଡଭିୟ କହିଛନ୍ତି ଯେ ନୂତନ କୋଭିଡ୍ ପ୍ରକାର ନିର୍ବିଶେଷରେ, 'ଟେଷ୍ଟ-ଟ୍ରାକ୍-ଟ୍ରିଟ୍- ଟୀକାକରଣ ଏବଂ କୋଭିଡ୍ ଉପଯୁକ୍ତ ଆଚରଣକୁ ପାଳନ କରିବାର ପାଞ୍ଚ ଟି କୌଶଳ ସହିତ କୋଭିଡ୍ ପରିଚାଳନା ପାଇଁ ପରୀକ୍ଷିତ ରଣନୀତି ଭାବରେ ଜାରି ରହିଛି। ଏହା ଉପଯୁକ୍ତ ଜନସ୍ୱାସ୍ଥ୍ୟ ପଦକ୍ଷେପ ଗ୍ରହଣ କରିବାରେ ସହଜ ହେବ ବୋଲି ସେ କହିଛନ୍ତି। 7 ଏପ୍ରିଲ, 2023 ଶେଷ ହେବାକୁ ଥିବା ସପ୍ତାହରେ, ପ୍ରତି ମିଲିୟନ୍ ପ୍ରତି 100 ପରୀକ୍ଷଣର ହାରରୁ ଶୀଘ୍ର ପରୀକ୍ଷା ହାର ବୃଦ୍ଧି କରିବାକୁ ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ମାନଙ୍କୁ ଅନୁରୋଧ କରାଯାଇଥିଲା। ପରୀକ୍ଷଣରେ ଆରଟି-ପିସିଆର ର ଅଂଶ ବଢ଼ାଇବାକୁ ସେମାନଙ୍କୁ ପରାମର୍ଶ ଦିଆଯାଇଛି।
ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ମାନଙ୍କୁ ସୂଚନା ଦିଆଯାଇଥିଲା ଯେ ଭାରତରେ କୋଭିଡ୍ -19 ମାମଲାରେ କ୍ରମାଗତ ବୃଦ୍ଧି ଘଟିଛି ଏବଂ ହାରାହାରି ଦୈନିକ ମାମଲା 07 ଏପ୍ରିଲ 2023 ଶେଷ ସପ୍ତାହରେ 4,188 କୁ ବୃଦ୍ଧି ପାଇଛି ଯାହାକି 17 ମାର୍ଚ୍ଚ 2023 ଶେଷ ସପ୍ତାହରେ 571 ରହିଥିଲା; ଏବଂ 07 ଏପ୍ରିଲ, 2023 ଶେଷ ସପ୍ତାହରେ ସାପ୍ତାହିକ ପଜିଟିଭିଟି 3.02% ପର୍ଯ୍ୟନ୍ତ ବୃଦ୍ଧି ହୋଇଛି। ଅନ୍ୟପକ୍ଷରେ, ଏହି ସମୟରେ ସମଗ୍ର ବିଶ୍ୱରେ ଦୈନିକ ହାରାହାରି 88,503 ମାମଲା ରିପୋର୍ଟ ହୋଇଛି, ଏବଂ ଗତ ଏକ ସପ୍ତାହରେ ବିଶ୍ବର 62.6% ମାମଲା ଟପ୍ ପାଞ୍ଚଟି ଦେଶ ରୁ ଆସିଛି।
ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ମାନଙ୍କୁ ଆହୁରି ସୂଚନା ଦିଆଯାଇଛି ଯେ ସମ୍ପ୍ରତି ବିଶ୍ବ ସ୍ବାସ୍ଥ୍ୟ ସଙ୍ଗଠନ ଯିଏକି ଭାରିଆଣ୍ଟ ଅଫ୍ ଇଣ୍ଟ୍ରେଷ୍ଟ , ଏକ୍ସବିବି.1.5 ଏବଂ ଅନ୍ୟ ଛଅଟି ପ୍ରକାର ଭାରିଆଣ୍ଟ ଯଥା  ଉପରେ ନଜର ରଖିଛି। ଏହା ହାଇଲାଇଟ୍ କରାଯାଇଥିଲା ଯେ ଯେତେବେଳେ ଓମିକ୍ରନ୍ ଏବଂ ଏହାର ସବ୍-ଲାଇନ୍ଗୁଡ଼ିକ ମୁଖ୍ୟ ପ୍ରକାର ଭାବରେ ଦେଖା ଦେଉଛି, ଅଧିକାଂଶ ନୂତନ ଭାବରେ ଦେଖା ଯାଇଥିବା ପ୍ରକାରଗୁଡ଼ିକରେ କୌଣସି ଗୁରୁତ୍ବପୂର୍ଣ୍ଣ ସଂକ୍ରମଣ, ରୋଗର ଗମ୍ଭୀରତା କିମ୍ବା ଉଲ୍ଲେଖନୀୟ ଲକ୍ଷଣ ଦେଖାଯାଇ ନାହିଁ। ଏକ୍ସବିବି.1.16 ର ପ୍ରାଦୁର୍ଭାବ ଫେବୃଆରୀରେ 21.6% ରୁ ମାର୍ଚ୍ଚ 2023 ରେ 35.8% କୁ ବୃଦ୍ଧି ପାଇଛି। ତଥାପି ଡାକ୍ତରଖାନାରେ ଭର୍ତ୍ତି କିମ୍ବା ମୃତ୍ୟୁହାର ବୃଦ୍ଧି ହେବାର କୌଣସି ପ୍ରମାଣ ରିପୋର୍ଟ କରାଯାଇ ନାହିଁ।
ଏହା ମଧ୍ୟ ସୂଚନା ଦିଆଯାଇଛି ଯେ ଭାରତ ପ୍ରାଥମିକ ଟୀକାକରଣର 90% ରୁ ଅଧିକ କଭରେଜ୍ ହାସଲ କରିଥିବାବେଳେ ପ୍ରିକସନ୍ ଡୋଜର ମାତ୍ରା କମ୍ ରହିଛି। କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ମାନଙ୍କୁ ସମସ୍ତ ଯୋଗ୍ୟ ଜନସଂଖ୍ୟା, ବିଶେଷକରି ବୃଦ୍ଧ ଏବଂ ଅସୁରକ୍ଷିତ ଜନସଂଖ୍ୟା ଟୀକାକରଣକୁ ବୃଦ୍ଧି କରିବାକୁ ପରାମର୍ଶ ଦେଇଛନ୍ତି।
ଏହା ମଧ୍ୟ ଦେଖାଯାଇଛି ଯେ ଆଠଟି ରାଜ୍ୟ ଭାରତରେ ଅଧିକ ସଂଖ୍ୟକ କୋଭିଡ ମାମଲା ରିପୋର୍ଟ କରିଛନ୍ତି ଯେଉଁଥିରେ 10 କିମ୍ବା ଅଧିକ ଜିଲ୍ଲା କେରଳ, ମହାରାଷ୍ଟ୍ର ଏବଂ ଦିଲ୍ଲୀରେ 10% ରୁ ଅଧିକ ପଜିଟିଭ୍ ରିପୋର୍ଟ କରିଛନ୍ତି ଏବଂ କର୍ଣ୍ଣାଟକ, କେରଳ, ମହାରାଷ୍ଟ୍ର, ଦିଲ୍ଲୀ, ହିମାଚଳ ପ୍ରଦେଶ, ତାମିଲନାଡୁ ଏବଂ ହରିୟାଣା ରାଜ୍ୟରେ 5 ରୁ ଅଧିକ ଜିଲ୍ଲା 5% ରୁ ଅଧିକ ସକାରାତ୍ମକତା ରିପୋର୍ଟ କରୁଛନ୍ତି। କୋଭିଡ୍ ଉପଯୁକ୍ତ ଆଚରଣକୁ ପାଳନ କରିବା ବିଷୟରେ ଜନସଚେତନତା ଅଭିଯାନକୁ ବୃଦ୍ଧି କରିବାର ଗୁରୁତ୍ୱ ଉପରେ ଡଃ ମନସୁଖ ମାଣ୍ଡଭିୟ ଗୁରୁତ୍ୱାରୋପ କରିଛନ୍ତି। ପର୍ଯ୍ୟାପ୍ତ ପରିମାଣର ଡାକ୍ତରଖାନା ଶଯ୍ୟା ଉପଲବ୍ଧତା ସହିତ ସମସ୍ତ ଲଜିଷ୍ଟିକ୍ସ ଏବଂ ଭିତ୍ତିଭୂମିର ପ୍ରସ୍ତୁତିକୁ ବ୍ୟକ୍ତିଗତ ଭାବରେ ତଦାରଖ ଏବଂ ସମୀକ୍ଷା କରିବାକୁ ଏବଂ ଆବଶ୍ୟକୀୟ ଔଷଧର ପର୍ଯ୍ୟାପ୍ତ ପରିମାଣର ଷ୍ଟକ୍ ଥିବା ସୁନିଶ୍ଚିତ କରିବାକୁ ସେ ସମସ୍ତ ରାଜ୍ୟ ସ୍ୱାସ୍ଥ୍ୟମନ୍ତ୍ରୀଙ୍କୁ ଅନୁରୋଧ କରିଛନ୍ତି। ରାଜ୍ୟମାନଙ୍କୁ ମଧ୍ୟ କୋଭିଡ୍ ଇଣ୍ଡିଆ ପୋର୍ଟାଲରେ ନିୟମିତ ଭାବରେ ସେମାନଙ୍କର କୋଭିଡ୍ ତଥ୍ୟ ଅପଡେଟ୍ କରିବାକୁ କୁହାଯାଇଛି।
ବିଶ୍ବର କୋଭିଡ୍-19 ପରିସ୍ଥିତି ଏବଂ ଘରୋଇ ପରିସ୍ଥିତି ଉପରେ ରାଜ୍ୟ / କେନ୍ଦ୍ର ଶାସିତ ଅଞ୍ଚଳକୁ ସୂଚନା ଦିଆଯାଇଥିଲା। 25 ମାର୍ଚ୍ଚ 2023 ରେ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟ ଏବଂ ଆଇସିଏମଆର ଦ୍ବାରା ସମସ୍ତ ରାଜ୍ୟକୁ ଦିଆଯାଇଥିବା ମିଳିତ ପରାମର୍ଶ ବିଷୟରେ ସେମାନଙ୍କୁ ମନେ ପକାଇ ଦିଆଯାଇଥିଲା ଏବଂ ଏହା ସହିତ ଶୀଘ୍ର ଚିହ୍ନଟ, ବିଚ୍ଛିନ୍ନତା, ପରୀକ୍ଷଣ ଏବଂ ଋତୁକାଳୀନ ଇନ୍ଫ୍ଲୁଏଞ୍ଜା ଏବଂ କୋଭିଡ -19 ରୋଗର ତୁରନ୍ତ ପରୀକ୍ଷା କରିବା ଆଦି ବିଷୟ ଉପରେ ଗୁରୁତ୍ବ ପ୍ରଦାନ କରାଯାଇଥିଲା। ଏହା ସହିତ ନୂତନ ସାର୍ସ-ସିଓଭି-2 ପ୍ରକାର ଗୁଡିକର ଚିହ୍ନଟ ଏବଂ ନିୟନ୍ତ୍ରଣ କରିବା ପାଇଁ ସନ୍ଦିଗ୍ଧ ଏବଂ ନିଶ୍ଚିତ ହୋଇଥିବା ମାମଲା ଗୁଡ଼ିକର ସଠିକ୍ ସମୟରେ ପରିଚାଳନା ଉପରେ ଗୁରୁତ୍ବ ଦିଆଯାଇଥିଲା। ପ୍ରଭାବଶାଳୀ କାର୍ଯ୍ୟକାରିତା ନିଶ୍ଚିତ କରିବାକୁ କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ମାନଙ୍କୁ ଅନୁରୋଧ କରିଛନ୍ତି। ହସ୍ପିଟାଲର ଭିତ୍ତିଭୂମି ବୃଦ୍ଧି ସହିତ କୋଭିଡ୍ ପରିଚାଳନାର ବିଭିନ୍ନ ଦିଗ ଉପରେ ବିସ୍ତୃତ ଏବଂ ବ୍ୟାପକ ଭାବରେ ଆଲୋଚନା ହୋଇଥିଲା ଏବଂ ଏହା ସହିତ ଟେଷ୍ଟିଂ ବୃଦ୍ଧି କରିବା ପାଇଁ ମଧ୍ୟ ପରାମର୍ଶ ଦିଆଯାଇଛି।
କୋଭିଡ୍ -19 ର ଠିକ ସମୟରେ ପ୍ରସ୍ତୁତି ଏବଂ ପରିଚାଳନାର ଗୁରୁତ୍ୱ ଉପରେ ଡକ୍ଟର ଭାରତୀ ପ୍ରବୀଣ ପାୱାର ଗୁରୁତ୍ୱାରୋପ କରିଥିଲେ। ପ୍ରାଥମିକତା ଭାବରେ ସ୍ୱାସ୍ଥ୍ୟ ଭିତ୍ତିଭୂମି ନବୀକରଣ ପାଇଁ ଇସିଆରପି-II ର ସେୟାର କାର୍ଯ୍ୟକାରୀ କରିବାକୁ ସେ ରାଜ୍ୟମାନଙ୍କୁ ଅନୁରୋଧ କରିଛନ୍ତି। ପର୍ଯ୍ୟଟନ ବୃଦ୍ଧିକୁ ଦୃଷ୍ଟିରେ ରଖି ରାଜ୍ୟମାନଙ୍କୁ ସେମାନଙ୍କର ମନିଟରିଂ କୌଶଳକୁ ମଜବୁତ କରିବାକୁ ଏବଂ ସତର୍କ ରହିବାକୁ ସେ କହିଛନ୍ତି।
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ସମୀକ୍ଷା ବୈଠକ ଏବଂ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟର ପରାମର୍ଶ ଗୁଡ଼ଇକୁ ରାଜ୍ୟଗୁଡିକ ପ୍ରଶଂସା କରିଛନ୍ତି। ସେମାନେ ନିଶ୍ଚିତ କରିଛନ୍ତି ଯେ ସେମାନେ କୋଭିଡ୍ -19 ର ପ୍ରଭାବଶାଳୀ ପ୍ରତିରୋଧ ଏବଂ ପରିଚାଳନା ପାଇଁ କେନ୍ଦ୍ର ସହିତ ମିଳିତ ଭାବରେ କାର୍ଯ୍ୟ କରିବେ | ସେମାନେ ସଚେତନ ଅଛନ୍ତି ଏବଂ ବର୍ତ୍ତମାନର ପରିସ୍ଥିତିର ସମୀକ୍ଷା କରୁଛନ୍ତି ବୋଲି ସୂଚନା ଦେଇଛନ୍ତି। 10 ଏବଂ 11 ଏପ୍ରିଲ, 2023 ରେ ଉଭୟ ସରକାରୀ ତଥା ବେସରକାରୀ ସ୍ୱାସ୍ଥ୍ୟ ସୁବିଧା ମଧ୍ୟରେ ଡାକ୍ତରଖାନା ଭିତ୍ତିଭୂମି ପ୍ରସ୍ତୁତି ପାଇଁ ସେମାନେ ମକ୍ ଡ୍ରିଲ୍ କରିବେ ବୋଲି ରାଜ୍ୟ ଗୁଡ଼ିକ ନିଶ୍ଚିତ କରିଛନ୍ତି।
ଶ୍ରୀ ଏନ ରଙ୍ଗସ୍ୱାମୀ, ମୁଖ୍ୟମନ୍ତ୍ରୀ, ପୁଡୁଚେରୀ, ଶ୍ରୀ ଧନ ସିଂ ରାୱତ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ କେଶବ ମହନ୍ତ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ବିଶ୍ୱଜିତ୍ ରାଣେ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ବନ୍ନା ଗୁପ୍ତା, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ପ୍ରଭୁରାମ ଚୌଧୁରୀ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ବଲବୀର ସିଂ, ସ୍ୱାସ୍ଥ୍ୟମନ୍ତ୍ରୀ, , ଡ. ସପନ୍ ରଞ୍ଜନ ସିଂ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ଅନିଲ୍ ଭିଜ୍, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ଥିରୁ ମା ସୁବ୍ରମଣ୍ୟନ, ସ୍ୱାସ୍ଥ୍ୟମନ୍ତ୍ରୀ  ନାଡୁ), ଡକ୍ଟର  ଧନି ରାମ ଶାଣ୍ଡିଲ, ସ୍ୱାସ୍ଥ୍ୟମନ୍ତ୍ରୀ , ବିଦାଦାଲା ରଜନୀ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ଥାନେରୁ ହରିଶ ରାଓ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ରୁଷିକେଶ ପଟେଲ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ନିରଂଜନ ପୂଜାରୀ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ଆଲୋ ଲିବାଙ୍ଗ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ତାନାଜୀ ସାୱନ୍ତ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀମତୀ ମାଜେଲ୍ ଆମ୍ପାରିନ୍ ଲିଙ୍ଗଡୋ, ସ୍ୱାସ୍ଥ୍ୟମନ୍ତ୍ରୀ , ଶ୍ରୀ ସୌରଭ ଭରଦ୍ୱାଜ, ସ୍ୱାସ୍ଥ୍ୟମନ୍ତ୍ରୀ  ଏବଂ ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ।
BS
(Visitor Counter : 82